*Az audiovizuális médiaszolgáltatásokról szóló EU-s irányelv (AMS) hazai implementálása* szekció.

**Előadók**

Szekcióvezető: Nyakas Levente, Médiatudományi Intézet

Sorbán Kinga, NKE Információs Társadalom Kutatóintézet, tudományos segédmunkatárs

Detrekői Zsuzsa, jogász, MTE

Bányai Zsolt, felelős szerkesztő, Videa

**Absztratkt**

Az uniós audiovizuális szabályozás 2019. október 3-án ünnepelte 30 éves fennállását[[1]](#footnote-1). A szabályozás megszületésben csakúgy mint későbbi fejlődésében nagy szerepet játszott a technológiai fejlődés.

Elsőként az 1980-as években egyre nagyobb teret hódító műholdas műsorszórás rendítette meg az addig nemzeti kertek között értelmezett televíziós műsorszolgáltatás pozícióit, és arra szorította az uniós tagállamokat, hogy – igaz csak regionális keretek között, de – határokon átnyúló szolgáltatásként kezdjenek gondolkodni a lineáris televíziózásról, illetve annak fő szabályozási kérdéseiről.

Az uniós audiovizuális szabályozás területén a másik nagy lépést az internet megjelenése és megerősödése váltotta ki. Az internet előretörése egyrészt a regionális gondolkodást meghaladó, globális megközelítést igényelt az európai szabályozóktól.

Másrészt az egyre nagyobb piaci és társadalmi jelentőségre szert tevő új, online audiovizuális szolgáltatások azzal az alapvető kérdéssel szembesítették az uniós audiovizuális politikát, hogy választ találjanak arra: mi minősül médiumnak az online környezetben? Mi az audiovizuális szabályozás tárgya?

A választ erre a kérdésre Marcelino Oreja biztos nevével fémjelzett szakértői bizottság próbálta megadni 1998-ban.[[2]](#footnote-2) Az Oreja-jelentésben lefektetett elvek gyakorlati megvalósítására közel egy évtizeddel később került sor, az uniós szabályozó ugyanis ekkor terjesztette ki a médiaszabályozás hatályát az ún. Video-on-Demand (VoD) szolgáltatásokra.[[3]](#footnote-3) Ezzel együtt pedig megszületett az audiovizuális médiaszolgáltatások fogalma.

Míg a 2007-es irányelvmódosítás abban volt „forradalmi”, hogy belépett az információs társadalmi szolgáltatások területére, addig a jelenlegi, 2018-as módosítás[[4]](#footnote-4) abban teremt teljesen új helyzetet, hogy egy határterületeten elhelyezkedő szolgáltatási területet von be a médiaszabályozás körébe, a videómegosztó platform szolgáltatásokat (VSP).

A szekcióba meghívott szakembereket arra kértük fel, hogy – tapasztalataik megosztása mellett – járják körül a VSP-kre vonatkozó irányelvi szabályokból – és sokszor annak határterületiségéből – fakadó jogharmonizációs problémákat

**Témák**

Nyakas Levente: Az európai médiaszabályozás változásai 30 év tükrében

Sorbán Kinga: Szabályozási kihívások az AVMS irányelv videómegosztókkal kapcsolatos rendelkezéseiben

Vándor Attila: “Globális vs. hazai szereplők”

Detrekői Zsuzsa – Bányai Zsolt: Videomegosztó szolgáltatások gyakorlati problémái az AVMS kapcsán

1. L Council Directive 89/552/EEC [↑](#footnote-ref-1)
2. Oreja, Marcelino. (1998) The Digital Age: European Audiovisual Policy. Report from the High Level Group on Audiovisual Policy. October 26, 1998 [EU Commission - Working Document] [↑](#footnote-ref-2)
3. L. 2007/65/EK irányelv [↑](#footnote-ref-3)
4. L. l. 2018/1808/EU irányelv [↑](#footnote-ref-4)